**AGENȚIA PENTRU PROTECȚIA MEDIULUI SĂLAJ**

#  **DECIZIA ETAPEI DE ÎNCADRARE ( Proiect )**

 **Nr. 00 din 10.04.2024**

 Ca urmare a solicitării de emitere a acordului de mediu adresate **COMUNA COȘEIU,** cu sediul în loc. Coșeiu, nr. 134, com. Coșeiu, jud. Sălaj, înregistrată la A.P.M. Sălaj cu nr. 3547/28.04.2023, în baza:

* **Legii nr. 292/2018** privind evaluarea impactului anumitor proiecte publice şi private asupra mediului, și a
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, aprobată cu modificǎri şi completǎri prin **Legea nr. 49/2011**, cu modificările și completările ulterioare,

 autoritatea competentă pentru protecţia mediului A.P.M Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 28.03.2024, că proiectul:  **REȚELE DE CANALIZARE MENAJERĂ ÎN SATELE COȘEIU, ARCHID ȘI CHILIOARA, COMUNA COȘEIU, JUDEȚUL SĂLAJ,** propus a fi amplasat în com. Coșeiu, satele Coșeiu, Archid și Chilioara, jud. Sălaj**,**

**nu se supune evaluării impactului asupra mediului și nu se supune evaluării impactului asupra corpurilor de apă**

Justificarea prezentei decizii:

 **I. Motivele pe baza cărora s-a stabilit necesitatea neefectuării *evaluării impactului asupra mediului* sunt următoarele:**

**a)** Proiectul se încadrează sub incidenţa Legii nr. 292/2018 privind evaluarea impactului anumitor proiecte publice şi private asupra mediului, fiind încadrat în anexa nr. 2, la pct. 10, lit. b ) Proiecte de dezvoltare urbana , inclusiv construcția centrelor comerciale și a parcărilor auto publice și pct. 11, lit. c) Stații pentru epurarea apelor uzate, altele decât cele prevăzute în anexa nr. 1 ;

- autorităţile reprezentate în comisia de analiză tehnică nu au avut obiecţii/observaţii în ceea ce priveşte proiectul în cauză în urma transmiterii punctelor de vedere;

- prezenta solicitare a fost mediatizată prin publicare anunţ în ziarul Monitorul de Sălaj, afişare şi înregistrare anunţ la sediul Primăriei Coșeiu, precum şi la sediul şi pe pagina de internet a APM Sălaj, iar proiectul de Decizie etapă de încadrare a fost postat pe pagina de internet a APM Sălaj ;

- în urma mediatizării nu au fost înregistrate observaţii/obiecţii din partea publicului privind proiectul în cauză ;

- în urma analizării caracteristicilor proiectului ( mărime, producţia de deşeuri, emisii poluante, riscul de accidente ), a localizării şi caracteristicilor impactului potenţial, s-a stabilit că realizarea acestuia nu va  avea  un impact semnificativ asupra calităţii factorilor de mediu ;

**b) Caracteristicile proiectului:**

**Documentația prevede:**

***~ Înființarea* *unui sistem de canalizare menajeră în satele Coșeiu, Archid și Chilioara, comuna Coșeiu,*** cu lungimea totală de 12552 m(6047 m, gravitațional și 6505 m conducte sub presiune), pentru colectarea și transportul apelor uzate menajere, debite: Qu zi max.=206 m3/zi (2,38 l/s), Qu zi med.= 159 m3/zi (1,84 l/s), Qu or max.= 22,26 m3/h (6,18 l/s), cu descărcare într-o staţie de epurare mecano-biologică, dimensionată pentru 1500 l.e., astfel:

* ***lucrări propuse în satul Coșeiu:***

|  |  |  |  |
| --- | --- | --- | --- |
| **Nr. crt.** | **Denumire** | **Cantitate** | **U.M.** |
| 1 | Conductă PVC SN8 DN250 mm | 1934 | m |
| 2 | Conductă PVC SN8 DN200 mm | 38 | m |
| 3 | Conductă PEID SDR 17 PN 10 DN110 mm | 2153 | m |
| 4 | Cămin de vizitare | 47 | bucăți |
| 5 | Racord canalizare (inclusiv cămin racord) | 66 | bucăți |
| 6 | Conductă racord PVC SN8 DN160 mm | 228 | m |
| 7 | Tub protecție OL ɸ 324x8 mm | 38 | m |
| 8 | Tub protecție OL ɸ 377x10 mm | 63 | m |
| 9 | Tub protecţie PEID 225x13.4 mm | 9 | m |
| 10 | Subtraversare DJ | 8 | bucăți |
| 11 | Stație de pompare apă uzată | 2 | bucăți |
| 12 | Cămine de curățare | 9 | bucăți |
| 13 | Cămine de curățare şi golire | 1 | bucăți |
| 14 | Cămine de disipare | 2 | bucăți |

* ***lucrări propuse în satul Archid:***

|  |  |  |  |
| --- | --- | --- | --- |
| **Nr. crt.** | **Denumire** | **Cantitate** | **U.M.** |
| 1 | Conductă PVC SN8 DN250 mm | 1782 | m |
| 2 | Conductă PVC SN8 DN200 mm | 197 | m |
| 3 | Conductă PEID SDR 17 PN 10 DN110 mm | 1990 | m |
| 4 | Cămin de vizitare | 60 | bucăți |
| 5 | Racord canalizare (inclusiv cămin racord) | 87 | bucăți |
| 6 | Conductă racord PVC SN8 DN160 mm | 439 | m |
| 7 | Tub protecție OL ɸ245x8 mm | 66 | m |
| 8 | Tub protecție OL ɸ 324x8 mm | 32 | m |
| 9 | Tub protecție OL ɸ 377x10 mm | 76 | m |
| 10 | Tub protectie PEID 225x13.4 mm | 66 | m |
| 11 | Subtraversare DJ | 10 | bucăți |
| 12 | Stație de pompare apă uzată | 3 | bucăți |
| 13 | Cămine de curățare | 11 | bucăți |
| 14 | Cămine de curățare şi golire | 3 | bucăți |
| 15 | Cămine de disipare | 3 | bucăți |
| 16 | Stație de epurare 1500 l.e. | 1 | bucăți |
| 17 | Gură de vărsare în v. Coşei | 1 | bucăți |
| 18 | Conductă deversor ape epurate PVC SN 8 D315 mm | 17 | m |

* ***lucrări propuse în satul Chilioara:***

|  |  |  |  |
| --- | --- | --- | --- |
| **Nr. crt.** | **Denumire** | **Cantitate** | **U.M.** |
| 1 | Conductă PVC SN8 DN250 mm | 2096 | m |
| 2 | Conductă PEID SDR 17 PN 10 DN110 mm | 2362 | m |
| 3 | Cămin de vizitare | 51 | bucăți |
| 4 | Racord canalizare (inclusiv cămin racord) | 104 | bucăți |
| 5 | Conductă racord PVC SN8 DN160 mm | 624 | m |
| 6 | Tub protecție OL ɸ 377x10 mm | 12 | m |
| 7 | Tub protectie PEID 225x13,4 mm | 20 | m |
| 8 | Stație de pompare apă uzată | 2 | bucăți |
| 9 | Cămine de curățare | 15 | bucăți |
| 10 | Cămine de curățare şi golire | 2 | bucăți |
| 11 | Cămine de disipare | 2 | bucăți |

**- cele 7 stații de pompare ape uzate menajere vor fi** echipate conform cerinţelor din avizul CAS SA-Suc. Zalău;

**- staţie de epurare mecano –biologică** dimensionată pentru 1500 l.e., cu capacitatea de

Qu zi max=206 mc/zi, compusă din:

 - treapta de epurare mecanică, dpdv constructiv formată din: cămin grătar manual; stație de pompare de intrare; sită mecanică rotativă; deznisipator şi separator de grăsimi; bazin de omogenizare şi pompare ape uzate;

 - treapta biologică (epurare biologică cu biomasă în suspensie):

 - treapta biologică anoxică - denitrificare (constructiv- compartiment în bazinul combinat amplasat între decantorul primar și bazinul de aerare, cu volumul de aprox. 45,5 m3, echipat cu mixer agitator, cu debit de aproximativ 60 l/s și P = 0,6 kW);

 - treapta biologică aerobă: bazin aerob echipat cu sistem de aerare cu bule fine, sistem de recirculare a amestecului apă uzată-nămol activ; dpdv constructiv compartimentul este plasat în bazinul combinat și are 2 linii care funcționează în paralel;

 - decantor secundar prevăzut un cilindru central de liniștire și direcționare a apei uzate; la partea inferioară-pompe air-lift pentru pompare nămol înapoi în bazinul de denitrificare (recircularea nămolului) sau în îngroșătorul de nămol și ulterior în depozitul de nămol;

 -instalaţie deshidratare nămol formată dintr-o cabină cu saci de filtrare, un recipient de omogenizare echipat cu o pompă dozatoare a floculantului polimeric, o pompă de nămol și o conductă de alimentare cu nămol, cu un segment de mixare; sacii vor fi depuşi pe o platformă de depozitare în plan înclinat, prevăzută cu gură de scurgere a apei racordată la stația de pompare de la intrarea în stație; sacii vor fi transportați la stația de epurare a mun. Zalău;

 -2 cămine pentru măsurare debite ape : unul amplasat la ieșirea din treapta de epurare biologică și celălalt pe conducta de by pass a stației de epurare;

 -pavilion tehnologic: spațiu împărțit în 3 compartimente, respectiv: grup sanitar, camera echipamentelor (în care se montează instalațiile de preparare și dozare reactivi, suflantele de aer și instalația de deshidratare a nămolului cu saci) și camera destinată instalațiilor electrice (în care se amplasează tabloul de automatizare și comandă a stației și calculatorul SCADA).

 Stația de epurare va fi amplasată în afara zonei inundabile a cursului de apă v. Coşei, la debitul maxim cu probabilitatea de depășire de 1%, coordonatele topografice în sistem STEREO 1970 pentru terenul aferent stației de epurare sunt:

|  |  |  |
| --- | --- | --- |
| Nr.crt. | X(E) | Y(N) |
| 1. | 349877.8622 | 652390.6062 |
| 2. | 349889.7426 | 652377.8933 |
| 3. | 349880.9020 | 652369.6317 |
| 4. | 349869.0217 | 652382.3446 |

 Apele uzate menajere epurate vor fi evacuate gravitațional în v. Coşei, prin conductă PVC SN 8, D=315 mm, L=17 m; pe conducta deversor, în dreptul gurii de vărsare se va amplasa o clapetă antiretur; gura de decărcare va avea o lungime de 2,20 m, iar pereul din piatră de râu va avea o lungime de 42,20 m și o lățime de 1,50 m; coordonatele STEREO 1970 a punctului de evacuare în emisar a efluentului din stația de epurare sunt: X(E) = 349892.8704; Y(N) = 652403.9773.

 Apele uzate epurate, la evacuare în emisar (v. Coşei), vor avea următoarele limite maxime de încărcare cu poluanţi: **pH** - 6,5-8,5 unit. pH; **materii în suspensie** - 60 mg/l; **CBO5**- 25 mg O2/l; **CCOCr** - 125 mg O2/l; **amoniu** - 3 mg/l; **substanţe extractibile cu solvenţi organici** - 20 mg/l, **reziduu filtrat** **la 1050 C** - 2000 mg/l, **detergenţi sintetici** - 0,5 mg/l.

***~* *Subtraversări cursuri de apă*** cu conducte de canalizare ape uzate menajere, realizate prin metoda forajului orizontal dirijat, gropile de lansare/primire vor fi realizate în afara zonei de protecție a cursurilor de apă, astfel:

|  |  |  |  |  |  |
| --- | --- | --- | --- | --- | --- |
| Denumire subtraversarecurs de apă/ localitate | **Caracteristici subtraversare** | Coordonate Stereo 1970 | Lungime(m) | Tub de protecție(mm) | Diametru conductă (mm) |
| **SBV 1**/ p. Dioșod/ Chilioara  | cotă talveg =192,2 mdMN; cotă pozare conductă =191,22 mdMN; adâncime pozare față de talveg ,,-“ 0,98 m, sub adâncimea de afuiere | X = 351195.1086; Y = 650888.2212 | 20 | PEID 225x13,4 | PEID 110 |
| X = 351207.1470; Y = 650895.4856 |
| **SBV 2**/p.necadastrat/Archid | cotă talveg =190,39 mdMN; cotă pozare conductă =189,01 mdMN; adâncime pozare față de talveg ,,-“ 1,38 m, sub adâncimea de afuiere | X = 349018.2111; Y = 651009.3015 | 9 | PEID 225x13,4 | PEID 110 |
| X = 349023.3401; Y = 651017.1204 |
| **SBV 3/**v. Coşei/Archid | cotă talveg =188,25 mdMN; cotă pozare conductă =186,78 mdMN; adâncime pozare față de talveg ,,-“ 1,47 m, sub adâncimea de afuiere | X = 349188.7149; Y = 651105.0983 | 12 | PEID 225x13,4 | PEID 110 |
| X = 349199.5516; Y = 651099.9121 |
| **SBV 4/**v. Coşei/Archid | cotă talveg =188,25 mdMN; cotă pozare conductă =186,78 mdMN; adâncime pozare față de talveg ,,-“ 1,47 m, sub adâncimea de afuiere | X = 349188.5922; Y = 651104.8245 | 12 | OL 377x10 | PVC 250 |
|  X = 349199.3597; Y = 651099.5631 |
| **SBV 5**/ p. Dioșod/ Archid | cotă talveg =187,87 mdMN; cotă pozare conductă =186,88 mdMN; adâncime pozare față de talveg ,,-“ 0,99 m, sub adâncimea de afuiere | X = 350300.5368; Y = 651756.6975 | 15 | PEID 225x13,4 | PEID 110 |
| X = 350311.8392; Y = 651767.4377 |
| **SBV 6/****v.Coşei/****Chilioara** | cotă talveg =182,86 mdMN; cotă pozare conductă =181,87 mdMN; adâncime pozare față de talveg ,,“ 0,99 m, sub adâncimea de afuiere | X = 349932.4515; Y = 652384.9645 | 15 | PEID 225x13,4 | PEID 110 |
| X = 349920.9434; Y = 652375.7650 |
| **SBV 7/**v. Coşei/Archid  | cotă talveg =182,86 mdMN; cotă pozare conductă =181,87 mdMN; adâncime pozare față de talveg ,,“ 0,99 m, sub adâncimea de afuiere  | X = 349933.1732; Y = 652384.0616 | 15 | PEID 225x13,4 | PEID 110 |
|  X = 349921.2837; Y = 652374.6558 |
| **SBV 8**/ p. Dioșod/ Chilioara | cotă talveg =196,39 mdMN; cotă pozare conductă =195,44 mdMN; adâncime pozare față de talveg ,,“ 0,95 m, sub adâncimea de afuiere | X = 351350.4650; Y = 649661.7404 | 12 | OL 377x10 | PVC 250 |
| X = 351361.3938; Y = 649666.6084 |

|  |
| --- |
| **Centralizator gropi lansare/primire pentru subtraversări cursuri de apă** |
| Denumire subtraversare | Cursde apă | Distanță față de cursul de apă (m) | Coordonate STEREO 1970 (X, Y) |
| groapă lansare | groapă primire | groapă lansare |  groapă primire |
| **SBV 1** | p. Dioșod | 10,5 | 5,25 | X = 351214.2456 Y = 650901.4846 | X =351191.7643 Y =650885.4105 |
| **SBV 2** | p. necadastrat | 12,79 | 5,25 | X = 349029.4153 Y = 651026.4923 | X =349013.8682 Y =651001.5067 |
| **SBV 3** | v. Coşei | 9,3 | 9,98 | X = 349179.6013 Y = 651108.7324 | X =349207.2374 Y =651096.0813 |
| **SBV 4** |
| **SBV 5** | p. Dioșod | 5,69 | 14,45 | X = 350314.3075 Y = 651770.0256 | X =350291.8738 Y =651748.9511 |
| **SBV 6** | v.Coşei | 8,2 | 7,17 | X = 349916.1592 Y = 652371.5979 | X =349938.3291 Y =652388.5306 |
| **SBV 7** |
| **SBV 8** | p. Dioșod | 8,41 | 9,37 | X = 351343.2304 Y = 649658.5179 | X =351366.9592 Y =649669.0643 |

*Amplasamentele și elementele constructive ale lucrărilor mai sus menționate sunt conform planșelor anexate la documentația de fundamentare. Proiectantul este responsabil pentru soluția aleasă în secțiunile de traversare și pentru exactitatea datelor și informațiilor cuprinse în documentația tehnică.*

**Asigurarea utilităților ( apa, canalizare, energie termica ):** conform Autorizației de Gospodarire a Apelor ( Proiect ), emisă de Administrația Nationala - Apele Române -Sistemul de Gospodărire a Apelor Sălaj.

Alimentarea cu apă**:** - nu este cazul ;

 Canalizarea: - apele uzate menajere epurate vor fi evacuate gravitațional în v. Coşeiu, prin conductă PVC SN 8, D=315 mm, L=17 m ; pe conducta deversor, în dreptul gurii de vărsare se va amplasa o clapetă antiretur ; gura de decărcare va avea o lungime de 2,20 m, iar pereul din piatră de râu va avea o lungime de 42,20 m și o lățime de 1,50 m.

 Alimentarea cu energie termică: - nu este cazul ;

 Alimentarea cu energie electrică: - de la rețeaua localității ;

**b2) cumularea cu alte proiecte existente şi/sau aprobate: *-*** lucrările necesare realizării proiectului nu se suprapun cu alte proiecte existente sau planficate în zonă;

**b3) utilizarea resurselor naturale, în special a solului, a terenurilor, a apei şi a biodiversităţii**: - în perioada de execuţie se vor folosi cantităţi de apă, nisip ;

**b4)** **cantitatea şi tipurile de deşeuri generate/gestionate:** - gestionarea deșeurilor se va realiza conform OUG 92/2021, privind regimul deșeurilor, aprobată prin Legea nr.17/2023 acestea vor fi colectate selectiv si se vor valorifica/elimina numai prin operatori economici autorizati ;

**b5)** **poluarea şi alte efecte negative:** - nu exista posibilitatea apariției unor emisii semnificative în niciunul din factorii de mediu dacă vor fi respectate următoarele măsuri:

 **● pentru facoturl de mediu apă:**

- evitarea pierderilor de produse petroliere (motorină, ulei) de la mașini/utilaje care prin precipitații sau spălări pot să ajungă în pânza de apă freatică;

 **● pentru facorul de mediu aer:**

- utilizarea de echipamente de lucru nepoluante, performante, moderne, în stare tehnică bună;

- organizarea operațiilor de transport materiale astfel încât să se evite supraaglomerarea cu mijloace de transport și implicit poluarea cu gaze de eșapament;

- se vor respecta prevederile legislației în vigoare ;

 **● pentru zgomot si vibratii:**

**-** pentru a evita producerea poluarii fonice, toate utilajele care produc zgomot și/sau vibrații vor fi menținute în stare bună de funcționare ;

- echipamentele fixe producătoare de zgomot trebuie menținute acoperite cu carcase antifonice;

-echipamentele cu funcționare intermitentă trebuie oprite pe durata în care nu sunt utilizate ;

 **● pentru sol și subsol:**

- stocarea materialelor pe suprafețe betonate ;

- depozitarea în spații acoperite a materialelor ce sunt degradate de intemperii;

- gestionarea deșeurilor în conformitate cu natura lor (vor fi colectate, stocate temporar pe tipuri, în recipiente speciale, în vederea valorificării prin societăți autorizate specializate), fără a fi depozitate temporar pe teren;

 **● pentru protecția ecosistemelor terestre și acvatice:**

- în vecinătatea obiectivului prezentat nu se întâlnesc specii din floră, faună acvatică sau terestră, ocrotite și nu sunt prevăzute programe sau măsuri speciale pentru protecţia ecosistemelor, a biodiversităţii şi pentru ocrotirea naturii;

- în zonă nu există monumente ale naturii sau arii protejate;

 **● pentru protecția aşezărilor umane şi a altor obiective de interes public:**

- prin natura şi structura fluxurilor tehnologice de execuție cadrul perimetrului ocupat de investiție, nu se întrevăd efecte negative asupra stării de sănătate a populaţiei. De asemenea, în timpul procedeelor tehnologice nu sunt manipulate substanţe toxice sau periculoase, iar maşinile - utilajele care vor participa la realizarea investitiei nu prezintă vreun risc semnificativ de producere de accidente majore sau avarii în exploatare;

- în zonă nu există obiective de interes public, monumente istorice și de arhitectură, zone de interes tradițional, diverse așezăminte, etc., care să fie afectate prin lucrările propuse, sau care și necesite protecţie;

Se apreciază că impactul asupra populației, sănătății umane, faunei și florei, terenurilor, solului, folosințelor, bunurilor materiale, calității și regimului cantitativ al apei, asupra calității aerului, climei, zgomotelor și vibrațiilor, peisajului și mediului vizual, patrimoniului istoric și cultural și asupra interacțiunilor dintre aceste elemente, va fi redus/nul în perioada de execuție.

Se vor respecta în totalitate lucrările necesare organizării de șantier.

**b6)** ***riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice: -*** nu este cazul, proiectul nu intră sub incidenţa legislaţiei privind controlul activităţilor care prezintă pericole de accidente majore în care sunt implicate substanţe periculoase;

**b7)*riscurile pentru sănătatea umană - de ex., din cauza contaminării apei sau a poluării atmosferice:***

Implementarea proiectului nu va avea impact negativ asupra condiâiilor de viață ale locuitorilor ( schimbări asupra calitatii mediului, zgomot, scăderea calității hranei, etc .) ;

Disconfortul populației pe perioada de execuție a lucrărilor este temporar și va fi redus prin măsurile de diminuare menționate.

**Lucrări organizare de șantier:**

 Pe perioada de desfăşurare a execuţiei lucrărilor este necesară realizarea une organizări de şantier, unde se vor depozita materialele necesare execuţiei lucrărilor, deşeurile rezultate din execuţie şi unde vor fi amplasate containerul mobil pentru vestiar, containerul pentru portar, punctul PSI.

**Amenajare platformă acces utilaje și materiale;**

* săpătură mecanizată;
* nivelare şi compactare;
* aşternere și compactare strat balast (20 cm);

**Pregătirea organizării de șantier:**

* montare împrejmuire;
* montare panouri informative instalate la intrarea în şantier conform prevederilor legale;
* se asigură un spaţiu pentru depozitarea materialelor;
* dotarea cu mijloace PSI (panou incendiu tip II, lopată, cazma, târnăcop, topor, găleată zincată, stingător portativ);
* materialele rezultate din săpături se transportă în locaţiile stabilite de comun acord cu autorităţile locale;

**c) Amplasarea proiectului:**

**c1) utilizarea actuală şi aprobată a terenurilor*:*** - conform certificatului de urbanism nr. 4 din 14.03.2023 emis de Primăria Comunei Coșeiu, amplasamentul obiectivului de investitia propusa se regaseste pe traseul actual ale strazilor celor trei sate ale comnei Coseiu, in intravulan si extravilan, si apartine domeniului public ;

**c2) bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia: -** nu este cazul ;

**c3) capacitatea de absorbţie a mediului natural, acordându-se o atenţie specială următoarelor zone:**

* zone umede, zone riverane, guri ale râurilor: - nu este cazul;
* zone costiere şi mediul marin: - nu este cazul;
* zonele montane şi forestiere: - nu este cazul;
* arii naturale protejate de interes naţional, comunitar, internaţional: nu este cazul;
* zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III -a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică: nu este cazul;
* zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri: nu este cazul;
* zonele cu o densitate mare a populaţiei: nu este cazul;
* peisaje şi situri importante din punct de vedere istoric, cultural sau arheologic: nu este cazul;

**d) Tipurile şi caracteristicile impactului potenţial:**

d1) importanţa şi extinderea spaţială a impactului - de exemplu, zona geografică şi dimensiunea populaţiei care poate fi afectată: - punctual pe perioada de execuţie. Conform criteriilor *stabilite* la punctul b). și c), semnificația/importanța impactului asupra factorilor de mediu va fi minoră, nesemnificativă, iar extinderea spațială a impactului va fi locală.

Deoarece zona în care se va executa lucrarea este în curs de dezvoltare și este amenajată (căi de acces, utilități etc.), pentru a permite și a facilita construcția de clădiri, precum și existența altor clădiri în construcție sau finalizate în zonă, lucrarea în cauză are impact redus asupra terenului și vecinătăților, iar impactul asupra sănătății umane este minim.

 Se poate crea disconfort datorită lucrărilor de construcție, săpăturilor și circulației autovehiculelor necesare lucărilor de construire, dar acestea au un caracter izolat și frecvență redusă.

 d2) natura impactului: - redusă, pe perioada de execuţie şi funcţionare.

 d3) natura transfrontalieră a impactului: - nu este cazul ; amplasamentul proiectului nu se află în apropierea graniței cu alte țări, proiectul nu va influența calitatea aerului înconjurător al altei țări sau nu va genera emisii în ape care se genereze efecte pe teritoriul altui stat.

d4) intensitatea şi complexitatea impactului: - va fi mică pe perioada de execuţie şi funcţionare;

d5) probabilitatea impactului: - redusă, în condiţiile exploatării instalaţiilor în conformitate cu procedurile de lucru şi respectării măsurilor de reducere a impactului asupra factorilor de mediu propuse prin proiect;

 d6) debutul, durata, frecvenţa şi reversibilitatea preconizate ale impactului: - perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului durata și frecvența impactului asupra factorilor de mediu va fi temporar și pe termen scurt.

d7) cumularea impactului cu impactul altor proiecte existente şi/sau aprobate: - nu este cazul ;

 d8) posibilitatea de reducere efectivă a impactului: - nu este cazul, respectarea legislației în vigoare și respectarea condițiilor din prezenta Decizie etapă de încadrare.

**II. Motivele pe baza cărora s-a stabilit necesitatea neefectuării evaluării adecvate sunt următoarele:**

**-** proiectul propus **nu intră** sub incidenţa art. 28  din Ordonanţa de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare, deoarece amplasamentul proiectului nu este situat ȋn arii protejate de interes naţional, comunitar sau internațional, conform coordonatelor Stereo 70 prezentate în documentaţie;

**III. Motivele pe baza cărora s-a stabilit necesitatea neefectuării evaluării impactului asupra corpurilor de apă sunt următoarele:**

- proiectul propus **intră** sub incidenţa prevederilor art. 48 şi 54 din Legea apelor nr. 107/1996, cu modificările şi completările ulterioare;

 - în conformitate cu decizia: pentru proiectul propus nu este necesară elaborarea SEICA, decizie eliberată de catre Administrația Națională „ Apele Române „ Administrația - Sistemul de Gospodărire a Apelor Sălaj Nr. Sj - 9/05.03.2024, înregistrată la A.P.M Salaj cu nr. 1793/06.03.2024, decizie justificată prin următoarele: realizarea lucrărilor prezentate în proiect nu are influență asupra corpului de apă ;

 **Respectarea măsurilor și condițiilor de realizare a proiectului în conformitate cu Avizul de Gospodărire a Apelor ( Proiect ), eliberat de Administrația Națională Apele Române - Sistemul de Gospodărire a Apelor Sălaj, astfel:**

1. Începerea execuţiei se va anunţa cu 10 zile înainte la Sistemul de Gospodărire a Apelor Sălaj.

2. Înainte de începerea execuției lucrărilor de traversare a cursului de apă beneficiarul va întocmi de comun acord cu Sistemul de Gospodarirea Apelor Sălaj graficul privind execuția lucrărilor, în care vor fi prevăzute: perioada și durata de execuție, măsuri și mijloace de intervenție operativă în caz de necesitate (viituri, accidente, fenomene hidrometeorologice periculoase), responsabilități și termene de intervenție.

3**. Conform** Legii apelor nr. 107/1996, cu modificările și completările ulterioare, Art.17, lit.d), pentru monitorizarea calității apei subterane din zona de influență a stației de epurare **vor fi realizate 2 foraje de hidroobservație, unul amonte și altul aval de stația de epurare.**

4. Lucrările de traversare a cursului de apă se vor executa în perioade de ape mici, cu urmărirea permanentă a prognozei debitelor pe fiecare curs de apă traversat, fără a pune în pericol exploatarea incintelor adiacente.

5. Pe ambele capete ale fiecărui sector de traversare vor fi prevăzute cămine de vane, astfel încât să poată fi asigurată închiderea și izolarea acestor sectoare, în cazul în care se înregistrează avarii ori vor fi necesare lucrări la tronsoanele respective.

6. Beneficiarul, prin intermediul constructorului, are obligația ca pe toată perioada de realizare a lucrărilor de traversare să asigure scurgerea normală a apelor în albia minoră a cursului de apă, fără a produce disfunctionalități ce ar putea afecta terenurile riverane, iar după terminarea lucrărilor să ia toate măsurile necesare pentru refacerea profilului albiei minore, acolo unde aceasta a fost afectată de execuția lucrărilor.

7. Executarea gropilor de lansare și recepție pentru realizarea lucrărilor de subtraversare prin metoda forajului orizontal dirijat, se va realiza fără a afecta prin săpătură, malurile cursului de apă traversat.

8. Subtraversarea cursului de apă cu debit permanent (cadastrat) se va realiza prin metode specifice care sa asigure curgerea nestingherită a apelor în albia minoră, fără a se aduce modificări ale albiei minore traversate și/sau disfuncții în exploatarea sistemului de canalizare proiectat.

9. Lucrările propuse pe sectoarele de traversare a cursului de apă se vor situa în afara zonelor de protecție definite conform Legii Apelor nr. 107/1996, cu modificările și completările ulterioare; se vor lua toate măsurilor necesare de asigurare a stabilității albiei și malurilor în zona traversărilor.

10. Pentru ca pozitia subtraversării să poată fi identificată, aceasta va fi marcată în teren prin câte două borne de beton, inscripționate corespunzător, dispuse pe traseul conductei, amplasate pe fiecare mal al cursului de apă traversat (la limita zonei de protecție din lungul albiei minore).

11. Înainte de începerea execuției lucrărilor, cât și după finalizarea lor, se va încheia între reprezentanții SGA Sălaj și cei ai beneficiarului un proces verbal privitor la starea tehnică a albiei, malurilor cursului de apă, pe sectoarele aferente lucrărilor de traversare cu traseele conductelor de canalizare ape uzate.

12. La intersecția rețelelor de canalizare proiectate cu rețelele de alimentare cu apă potabilă existente/propuse se vor respecta prevederile normelor tehnice specifice, astfel încât să nu poată fi afectată în nici un fel calitatea apei din rețelele de distribuție a apei potabile.

13. Pe toată durata de execuție a lucrărilor este strict interzis a se efectua deversări/ descărcări de ape uzate, deșeuri lichide sau solide, carburanți sau lubrifianți în apele de suprafață sau subterane, precum şi depozitarea unor astfel de substanţe în zonele de protecţie din lungul cursurilor de apǎ.

14. Alimentarea cu carburanți a mașinilor, utilajelor, echipamentelor ce concură la realizarea lucrărilor din proiect se va face numai în locuri special amenajate, dotate cu echipamente și mijloace de intervenție necesare în cazul înregistrării unei poluări accidentale.

15. Să se asigure permanent secțiunea de scurgere în zona lucrărilor, pentru evitarea eventualelor blocaje în perioada apelor mari sau altor fenomene meteorologice periculoase.

16. În cazul producerii unor daune de orice fel riveranilor, beneficiarul va suporta integral cheltuielile generate de remedierea acestora.

17. Recepția lucrărilor se va face în prezența delegatului Sistemului de Gospodărire a Apelor Sălaj.

18. În cazul în care apar modificări ce impun schimbarea soluțiilor avizate, beneficiarul investiției va solicita *Aviz de gospodărire a apelor modificator*, conform Ordinului MAP nr. 828/04.07.2019.

19. Respectarea Legii apelor nr. 107/1996, cu modificările și completările ulterioare, Articolul 81, alineatul (34): *Pentru utilizarea domeniului public, în vederea traversării/subtraversării bunurilor administrate de Administraţia Naţională «Apele Române», se instituie un tarif de utilizare.*

20.La punerea în funcţiune a lucrărilor avizate beneficiarul va solicita și va obţine autorizaţia de gospodărire a apelor, conform prevederilor Legii Apelor nr. 107/1996, cu modificările şi completările ulterioare.

Avizul îşi menţine valabilitatea pe toată durata de realizare a lucrărilor, dacă execuţia acestora a început la cel mult 24 de luni de la data emiterii avizului de gospodărire a apelor şi dacă au fost respectate prevederile înscrise în aviz; în caz contrar, avizul îşi pierde valabilitatea.

**Caracteristicile proiectului şi/sau condiţiile de realizare a proiectului:**

* Respectarea prevederilor art. 20 alin. (1) din Legea nr. 292/2018: "*În situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea competentă pentru protecţia mediului emitentă cu privire la aceste modificări*."
* În cadrul organizării de şantier, după caz, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sânătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare;
* Colectarea selectiva și controlată a deșeurilor pe categorii, valorificarea celor reciclabile și eliminarea celor nerecuperabile prin firme specializate și autorizate, conform OUG nr. 92/2021, privind regimul deseurilor.
* Respectarea prevederilor actelor/avizelor emise de alte autorităţi pentru prezentul proiect.
* Respectarea prevederilor Ord. 119/2014, cu modificările ulterioare, privind nivelul de zgomot.
* Înterzicerea depozitării direct pe sol a deşeurilor sau a materialelor cu pericol de poluare.
* Luarea tuturor măsurilor de prevenire eficientă a poluării, care să asigure că nicio poluare importantă nu va fi cauzată.
* Evitarea producerii de deșeuri și în cazul în care aceasta nu poate fi evitată, valorificarea lor, iar în caz de imposibilitate tehnică și economică, luarea măsurilor pentru neutralizarea și eliminarea acestora, evitându-se sau reducându-se impactul asupra mediului.
* Prevenirea accidentelor și limitarea consecințelor acesora.
* Se vor lua toate măsurile necesare pentru a preveni producerea de pulberi (praf) în toate fazele proiectului.
* Să supravegheze desfășurarea activității, astfel încât să nu se producă fenomene de poluare.
* Se interzice depozitarea pe amplasament de substanțe și preparate periculoase.
* Menținerea în stare de curățenie a spațiului destinat implementării proiectului, fără depozitări necontrolate de deșeuri.
* Asigurarea refacerii mediului în toată zona de implementare a proiectului.
* Se impune respectarea cu strictețe a amplasamentului, fără extinderi sau modificări ulterioare.
* În cazul producerii unui prejudiciu, titularul activității suportă costul pentru repararea prejudiciului și înlătură urmările produse de acesta, restabilind condițiile anterioare producerii prejudiciului, potrivit principiului ”poluatorul plătește”.

- **Conform prevederilor Ord. nr. 1798/2007, cu modificările ulterioare, titularul are obligația ca la finalizarea investiției și la punerea în funcțiune a obiectivului să solicite și să obțină autorizația de mediu/revizuirea autorizației de mediu, după caz ;**

* Conform art. 43, alin. 3-4 din anexa. nr. 5 la procedură, din Legea nr. 292/2018 privind evaluarea impactului anumitor proiecte publice şi private asupra mediului: (3) La finalizarea proiectelor publice şi private care au făcut obiectul procedurii de evaluare a impactului asupra mediului, autoritatea competentă pentru protecţia mediului care a parcurs procedura verifică respectarea prevederilor deciziei etapei de încadrare sau a acordului de mediu, după caz; (4) Procesul-verbal întocmit în situaţia prevăzută la alin. (3) se anexează şi face parte integrantă din procesul-verbal de recepţie la terminarea lucrărilor.

 Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

     Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

     Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

     Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

     Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

     Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

     Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

 Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediuluişi ale Legii contenciosului administrativ nr. 554/2004, cu modificările şi completările ulterioare.

 Prezentul act nu exonerează de răspundere titularul, proiectantul si/sau constructorul în cazul producerii unor accidente în timpul execuţiei lucrărilor sau exploatării acestora.

**DIRECTOR EXECUTIV,**

 **dr. ing. Aurica GREC**

**Şef Serviciu Avize, Acorduri, Autorizații,**

ing. Gizella Balint

**Întocmit,**

ing. Alina Brândușan